Missatge: El problema d'aquest moviment és que la seva franquícia catalana és 100% espanyola (nacionalista banal espanyola, per a que ens entenguem) Tots els seus comunicats responen a una concepció regional espanyola i no europeista o mundial. A + de la polèmica sobre el dret a l'autoderminació que MAI va quedar reflectit.

Resposta: Espero no fer-me repetitiu, però per mi el moviment dels indignats és sobretot un moviment de revulsió i debat socials. Generà molts debats entre gent molt diversa, i molts dels que es van apuntar al carro estaven sota l'imaginari col·lectiu del nacionalisme espanyol. Això ens hauria pogut permetre als independentistes apropar el nostre discurs i les nostres sensibilitats a tota aquesta gent que viu al nostre país i que el seu discurs democratitzador tenia importants incoherències pel que fa al tema nacional. Però l'intent més organitzat i seriós de l'independentisme per penetrar el discurs del moviment va ser un desembarcament bastant violent de gent que només volia incloure la reivindicació nacional en el manifest i li suava tota la resta, fet que no va corregir la imatge que molta gent té de l'independentisme com una ideologia asocial. Allà va fallar tant el moviment dels indignats que pecava d'espanyolista com el moviment independentista que no vam saber incloure'ns allà.